PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                     Bucureşti ,10.09.2003  

                     Nr.24/321                                                                                                                                                                     


 R A P O R T 
asupra propunerii legislative privind susţinerea agriculturii prin cupoane atribuite gratuit şi prin suspendarea impozitului pe terenul agricol


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă privind susţinerea agriculturii prin cupoane atribuite gratuit şi prin suspendarea impozitului pe terenul agricol, transmisă cu adresa nr.195 din 26 mai 2003.


La întocmirea raportului, Comisia a avut în vedere avizul Consiliului Legislativ şi Punctul de vedere al Guvernului.


Propunerea legislativă are ca obiect de reglementare susţinerea agriculturii prin cupoane atribuite gratuit şi prin suspendarea impozitului pe terenul agricol.   

Propunerea legislativă privind susţinerea agriculturii prin cupoane atribuite gratuit şi prin suspendarea impozitului pe terenul agricol face parte din categoria legilor ordinare, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă – consilier în cadrul Ministerului Agriculturii,  Pădurilor, Apelor şi Mediului. 

La lucrările comisiei au fost prezenţi 32 de deputaţi, membri ai comisiei.

Propunerea legislativă a fost respinsă, cu 2 voturi împotrivă şi 5 abţineri din voturile celor prezenţi, în şedinţa din 10.09.2003.


În urma dezbaterii, Comisia propune respingerea iniţiativei legislative pentru următoarele considerente:

1. Ministerul Agriculturii, Pădurilor, Apelor şi Mediului a elaborat strategii şi programe, care au vizat prin actele normative promovate sprijinul direct al statului pentru producătorii agricoli atât prin susţinerea pe produs şi producţia marfă, cât şi prin subvenţii pentru imputurile din agricultură;

2. Potrivit art.15 din Legea nr.500/2002 privind finanţele publice iniţiatorul actului normativ trebuia să prezinte fişa financiară în care să se prevadă efectele financiare asupra bugetului general consolidat;

3. Potrivit art.1 din Ordonanţa de urgenţă a Guvernului nr.12/2003 privind scutirea de la plata impozitului pe terenurile din extravilanul localităţilor, publicată în Monitorul Oficial al României nr.167/17.03.2003 „se scuteşte de la plată impozitul datorat pentru terenurile din extravilan, prevăzute în Anexa nr.4 la Ordonanţa Guvernului nr.36/2002 privind taxele şi impozitele locale, republicată, cu modificările şi completările ulterioare”.  



PREŞEDINTE,


              SECRETAR,

Ioan BÂLDEA 


              Alexandru PEREŞ

Întocmit: Consilier:

              Anton Păştinaru

